मुम्बई, सितम्बर २२, २०१६. मैथिली जिन्दाबाद! !
 पहिल मैथिली आ बिहारहु केर प्रथम फिल्म 'मिथिला मखान' केँ राष्ट्रीय पुरस्कार सँ सम्मानित कैल जेबाक विदिते अछि। हालहि मैथिली जिन्दाबाद पर निर्देशक नितिन चन्द्रा केर एकटा साक्षात्कार प्रकाशित कैल गेल छल जाहि मे शीर्षक छल जे मिथिला मखान फिल्म शीघ्रे भारत आ नेपाल दुनु ठाम रिलीज कैल जायत। एहि समाचार सँ कतेको लोक केर मन मे द्वंद्व उठल छल जे आखिर ई फिल्म रिलीज सँ पूर्वहि राष्ट्रीय सम्मान (फिल्म अवार्ड) सँ कोना सम्मानित भेल अछि। सुसंयोग सँ निर्देशक नितिन चन्द्रा अपन फेसबुक स्टेटस सँ एहि दुविधाक निराकरण कएलनि अछि। 